ଅନେକ ବଙ୍ଗୀୟ ପର୍ଯ୍ୟଟକ କ୍ୱାରେଣ୍ଟାଇନ୍ ନିୟମ ନ ମାନି ବଜାରରେ ବୁଲିବା ସହ ସମୁଦ୍ରରେ ସ୍ନାନ କରୁଥିବା ଅଭିଯୋଗ ହୋଇଛି । ପଶ୍ଚିମ ବଙ୍ଗରୁ ପୁରୀ ଆସିଥିବା ୧୦ ଜଣ ପର୍ଯ୍ୟଟକ କାଗଜପତ୍ର ଦେଖାଇ ନ ପାରିବାରୁ ସେମାନଙ୍କୁ ଫେରାଇ ଦିଆଯାଇଛି ।
Share this:
ପୁରୀଃ କୋଭିଡ୍ ପଜିଟିଭ୍ ହୋଇଥାନ୍ତୁ ବା ନେଗେଟିଭ୍, ପଶ୍ଚିମ ବଙ୍ଗରୁ ପୁରୀ ଆସୁଥିବା ପ୍ରତ୍ୟେକ ପର୍ଯ୍ୟଟକଙ୍କୁ ୧୪-ଦିନିଆ ସଙ୍ଗରୋଧରେ ରହିବା ବାଧ୍ୟତାମୂଳକ କରାଯାଇଛି । ରେଳ ଷ୍ଟେସନରେ ପୁରୀ ପୌର ସଂସ୍ଥା ପକ୍ଷରୁ କ୍ୟାମ୍ପ୍ କରାଯାଇ ପ୍ରଶାସନର ଏହି ଆଦେଶକୁ ବ୍ୟବସ୍ଥିତ କରାଯାଉଛି । ଟିକେଟରୁ ପଶ୍ଚିମ ବଙ୍ଗରୁ ଆସିଥିବା ପର୍ଯ୍ୟଟକ ବୋଲି ଜଣାପଡ଼ିବା ପରେ ସେମାନଙ୍କୁ ମାଗଣା କିମ୍ବା ପେଡ୍ କ୍ୱାରେଣ୍ଟାଇନକୁ ପଠାଇ ଦିଆଯାଉଛି ।
ପଶ୍ଚିମ ବଙ୍ଗରୁ ଆସି ପୁରୀ ପହଞ୍ଚିଥିବା ୧୦ ଜଣ ପର୍ଯ୍ୟଟକ କୌଣସି କାଗଜପତ୍ର ଦେଖାଇ ନ ପାରିବାରୁ ଜିଲ୍ଲା ପ୍ରଶାସନ ସେମାନଙ୍କୁ ପଶ୍ଚିମ ବଙ୍ଗ ଫେରାଇ ଦେଇଛି । ଏହି ୧୫ ଜଣ ଯାତ୍ରୀଙ୍କ ମଧ୍ୟରୁ ଦୁଇ ଜଣ କୋଭିଡ୍ ପଜିଟିଭ୍ ଥିବାରୁ ସେମାନଙ୍କୁ ପେଡ୍ କ୍ୱାରେଣ୍ଟାଇନ କେନ୍ଦ୍ରକୁ ପଠାଇ ଦିଆଯାଇଛି । ଏମାନଙ୍କ ସଂସ୍ପର୍ଶରେ ଆସିଥିବା ଯାତ୍ରୀମାନେ ମଧ୍ୟ ପଜିଟିଭ୍ ହେବା ଆଶଙ୍କା କରାଯାଉଛି । ଯଦିଓ ଅନ୍ୟମାନେ ନେଗେଟିଭ୍ ବୋଲି ରିପୋର୍ଟ ଆସିଛି ତଥାପି ସେମାନେ ଭୟଭୀତ ଅଛନ୍ତି ।
"ଯେଉଁମାନଙ୍କ ଆଧାର କାର୍ଡରେ ପଶ୍ଚିମ ବଙ୍ଗ ବୋଲି ଉଲ୍ଲେଖ ଅଛି ସେମାନଙ୍କୁ ଗୁରୁତ୍ୱର ସହ ନିଆଯାଉଛି । ହେଲେ ଯେଉଁମାନେ ବାହାର ରାଜ୍ୟର ହୋଇଥିଲେ ମଧ୍ୟ ପଶ୍ଚିମ ବଙ୍ଗରେ ଦୀର୍ଘ ଦିନ ଧରି ରହୁଛନ୍ତି ସେମାନଙ୍କୁ ଗୁରୁତ୍ୱର ସହ ନିଆଯାଉ ନାହିଁ କିମ୍ବା ପ୍ରଶାସନ ଜାଣିବାର ମଧ୍ୟ ବ୍ୟବସ୍ଥା ନାହିଁ। ବଡ଼ କଥା ହେଉଛି ଏମାନଙ୍କ ମଧ୍ୟରୁ କେତେକ ଅନ୍ୟ ହୋଟେଲରେ ରହୁଥିବାରୁ ସେଠାରୁ ଏହି ବେଙ୍ଗଲ୍ ଷ୍ଟ୍ରେନ୍ (ବି୧.୬୧୮) ବ୍ୟାପିବା ଆଶଙ୍କା ରହିଛି । ପୂର୍ବ ଭଳି ଘର ସାମ୍ନାରେ ଟିକେଟ୍ ଲଗାଇ ଚିହ୍ନଟିକରଣ ବ୍ୟବସ୍ଥା ଏ ଥର ନଥିବାରୁ ଲୋକେ ଭୟଭୀତ ହେଉଛନ୍ତି," କହିଛନ୍ତି ଫରେନ୍ ଟୁର୍ ଅପରେଟର ୫୨ ବର୍ଷୀୟ ଯୁଗବ୍ରତ କର ।
ସେ ଅଭିଯୋଗ କରିଛନ୍ତି ଯେ ଅନେକ ବଙ୍ଗୀୟ ପର୍ଯ୍ୟଟକ ରେଳ ଷ୍ଟେସନରୁ ଆସିବା ପରେ କ୍ୱାରେଣ୍ଟାଇନ୍ ନିୟମ ମାନୁ ନ ଥିବା ଦେଖାଯାଉଛି । କେତେକ ନିର୍ଦ୍ଧାରିତ ପେଡ୍ କ୍ୱାରେଣ୍ଟାଇନକୁ ନ ଯାଇ ଅନ୍ୟ ଛୋଟଛୋଟ ହୋଟେଲରେ ରହୁଛନ୍ତି । ବଜାରରେ ବୁଲିବା ସହ ସମୁଦ୍ରରେ ସ୍ନାନ ମଧ୍ୟ କରୁଥିବା ଅଭିଯୋଗ ହେଉଛି । ପୁରୀ ପୌରାଞ୍ଚଳରେ କୋଭିଡ୍ ପଜିଟିଭଙ୍କ ସଂଖ୍ୟା ଉଦବେଗଜନକ ଭାବରେ ବଢ଼ି ଚାଲିଥିବା ବେଳେ ଏହି ବଙ୍ଗୀୟ ପର୍ଯ୍ୟଟକମାନେ ଏବେ ବିପଦ ସାଜୁଥିବା ଆଶଙ୍କା କରାଯାଉଛି ।
"ଏବେ ପୁରୀରେ ପର୍ଯ୍ୟଟକ ନାହାନ୍ତି କହିଲେ ଚଳେ । ସମୁଦାୟ ପୁରୀରେ ଏବେ ମାତ୍ର ୨୦୦ରୁ ୩୦୦ ରୁମ୍ ଭଡ଼ାରେ ଲାଗିଥିବ । ପଶ୍ଚିମ ବଙ୍ଗ ଷ୍ଟ୍ରେନ୍ ମାରାତ୍ମକ ହୋଇଥିବାରୁ ଆମେ ହୋଟେଲ ମାଲିକମାନେ ମଧ୍ୟ ସଚେତନ ହୋଇଛୁଁ । କେହି କେହି ପର୍ଯ୍ୟଟକ ଖସି ଆସିଲେ ବି କେହି ଆମେ ସେମାନଙ୍କୁ ହୋଟେଲରେ ରଖୁନାହୁଁ," କହିଛନ୍ତି ପୁରୀ ହୋଟେଲ ସଙ୍ଘର ସମ୍ପାଦକ ରାଜକିଶୋର ପାତ୍ର ।
ପୁରୀରେ ଏଯାବତ୍ ୨,୦୦୦ ଲୋକ କୋଭିଡ ସଂକ୍ରମିତ ହେଲେଣି । ମୃତ୍ୟୁ ସଂଖ୍ୟା ୧୦ରେ ପହଞ୍ଚିଲାଣି । ଆଗକୁ ରଥ ଯାତ୍ରା ଥିବାରୁ ଏବେ ଠାରୁ ସ୍ୱତନ୍ତ୍ର କୋଭିଡ ପରିଚାଳନା ବ୍ୟବସ୍ଥା କରା ନ ଗଲେ ଆଗକୁ ସ୍ଥିତି ଭୟାବହ ହେବ ବୋଲି ଆଶଙ୍କା କରାଯାଉଛି ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
